नेपालमा पहिलो पटक चुरे संरक्षण क्षेत्र घोषणा भएको दिन तथा राष्ट्रपति चुरे–तराई मधेस संरक्षण विकास समिति गठन भएको दिन २०७१ असार २ गतेदेखि हरेक वर्ष चुरे संरक्षण दिवस मनाउन थालिएको हो । यस दिनमा चुरे क्षेत्रमा रहेका जिल्ला वन कार्यालयहरूको संयोजकत्वमा जिल्लास्थित सम्पूर्ण कार्यालयहरू, नागरिक समाज, राजनीतिक पार्टी, गैर सरकारी संघ, संस्थाहरूले वृहत वृक्षारोपण कार्यक्रम, विद्यालय स्तरीय विविध कार्यक्रम (जस्तै ः कविता वाचन, निबन्ध लेखन प्रतियोगिता आदि), उत्कृष्ट उपभोक्ता समूहलाई पुरस्कृत गर्ने कार्यक्रम सञ्चालन गरी उक्त दिवस मनाउने गर्छन् ।
